ຈີນ ຊອກຫາບ່ອນຕັ້ງຖານທັບ ຢູ່ໃນອາຟຣິກາ ເພີ້ມຕື່ມ
ຜູ້ບັນຊາການກຳລັງທະຫານສະຫະລັດ ໃນອາຟຣິກາ ນາຍພົນສຕີເວັນ ທາວສັນ ໄດ້ກ່າວຕໍ່ບັນດາສະມາຊິກ ສະພາ ວ່າ “ພວກເຮົາຮູ້ດີເຖິງຄວາມປະສົງ ຂອງຈີນ ໃນການສ້າງຕັ້ງຖານທັບຕ່າງໆ ຂຶ້ນໃນທົ່ວໂລກ” 
ກຳລັງສະຫະລັດຢູ່ໃນອາຟຣິກາ ພວມຈັບຕາເບິ່ງຢ່າງເຕັມທີ່ກ່ຽວກັບການເຄື່ອນ ໄຫວຂອງ ຈີນ ໂດຍມີຄວາມເປັນຫ່ວງວ່າປັກກິ່ງພວມໃກ້ຈະສ້າງຕັ້ງຕາໜ່າງທາງ ຂອງທະຫານ ແລະ ຖານທັບເຮືອ ຢູ່ໃນທົ່ວທະວີບດັ່ງກ່າວ ຜູ້ບັນຊາການກຳລັງທະຫານສະຫະລັດໃນອາຟຣິກາ ນາຍພົນສຕີເວັນ ທາວສັນ ໄດ້ກ່າວຕໍ່ ບັນດາສະມາຊິກສະພາ ໃນວັນພະຫັດວານນີ້ວ່າ “ພວກເຮົາຮູ້ດີເຖິງ ຄວາມປະສົງໃນການ ສ້າງຕາໜ່າງຖານທັບຕ່າງຂຶ້ນໃນທົ່ວໂລກ” ທ່ານກ່າວຕື່ມ ວ່າ “ຄວາມເປັນຫ່ວງຂອງຂ້າພະ ເຈົ້າ ສຳຄັນສຸດແມ່ນຢູ່ຕາມແຄມຝັ່ງມະຫາສະໝຸດແອັດແລນຕິກຂອງທະວີບອາຟຣິກາ ຈີນໄດ້ຕັ້ງຖານທັບທະຫານແຫ່ງທຳອິດ ຢູ່ໃນເຂດແຄມຝັ່ງທະເລທາງກ້ຳຕາເວັນອອກຂອງ ອາຟຣິກາ ທີ່ເມືອງໂດຣາເລ (Doraleh) ໃນຈີບູຕີ (Djibouti) ໃນປີ 2017 ຊຶ່ງໄດ້ພາໃຫ້ ເກີດຄວາມເປັນຫ່ວງ ໃນໝູ່ບັນດາເຈົ້າໜ້າທີ່ທະຫານສະຫະ ລັດທີ່ກ່າວເຖິງຖານທັບຂອງ ຈີນວ່າ“ຕັ້ງຢູ່ນອກປະຕູຂອງພວກເຮົາ” ຄືຖານທັບ ສະຫະລັດ ທີ່ຕັ້ງຢູ່ຄ້າຍເລີມົງນີເອ (Lemonnier ) ນາຍພົນທາວສັນ ກ່າວໃນວັນພະຫັດວານນີ້ວ່າ ນັບແຕ່ນັ້ນມາ ປັກກິ່ງໄດ້ເຮັດ ວຽກເພື່ອ ຂະຫຍາຍຖານທັບຂອງຕົນໃນຈີບູຕີ ທີ່ແນໃສ່ບ່ອນບ່ອນອື່ນໆເພີ້ມຕື່ມ ນາຍພົນທາວສັນ ກ່າວເຖິງການຂະຫຍາຍຂອງຈີນ ຢູ່ໂດຣາເລວ່າ “ສິ່ງທີ່ພວກເຂົາໄດ້ ເຮັດສຳເລັດແລ້ວໃນສອງປີທີ່ຜ່ານມາ ແມ່ນບ່ອນຈອດເຮືອຂະໜາດໃຫຍ່ ແລະສາມາດຕໍ່ ໃສ່ຖານທັບຂອງພວກເຂົາເຈົ້າ ບ່ອນຈອດເຮືອນີ້ ສາມາດຈອດ ກຳປັ່ນທີ່ໃຫຍ່ສຸດຂອງ ເຂົາເຈົ້າ ຮວມທັງກຳປັ່ນບັນທຸກເຮືອບິນ ພ້ອມທັງບັນດາ ເຮືອດຳນໍ້ານິວເຄລຍ ”